text: Det kan betyde mere spilletid til nordjyske Helenius, som for kort tid siden underskrev en tre-årig kontrakt med Premier League-klubben. Men den unge nordjyde skal måske ikke glæde sig for tidligt til mere spilletid, for Bentekes udmelding, en såkaldt transfer request, falder ikke lige i god jord hos manager Paul Lambert. På Aston Villas hjemmeside står, at Benteke har fået klar besked: - Han er blevet mindet om, at der er tre år tilbage af hans kontrakt med os, og vi anser ham derfor for at være Villa-spiller og forventer, at han fortsat spiller for os, hedder på klubbens hjemmeside.
summary: Nicklas Helenius' nye klub Aston Villa har netop modtaget besked fra klubbens suveræne topscorer Christan Benteke om, at han ønsker at blive solgt og komme væk fra klubben.